സി.പി.എമ്മിന്റെ സ്ത്രീ സൗഹൃദ പാര്ട്ടിയെന്ന ലേബല് അനര്ഹം നജീബ് കാന്തപുരം എം.എല്.എ തിരുവനന്തപുരം: എം.ജി സര്വകലാശാലയില് എസ് എഫ് ഐയ്ക്കാന് എ ഐഎസ്എഫ് വനിതാ പ്രവര്ത്തകയ്ക്കെതിരെ ലൈംഗികാതിക്രമം നടത്തുകയും കാമ്ബസില് അതിക്രമം നടത്തുകയും ചെയ്ത സംഭവത്തില് പ്രതികരിക്കാത്ത ഡി.വൈ.എഫ്.ഐ സംസ്ഥാന സെക്രട്ടറി എ.എ റഹീമിനെ വിമര്ശിച്ച് നജീബ് കാന്തപുരം എം.എല്.എ. സിപിഎമ്മിന്റെ ഒട്ടേറെ കപട നിലപാടുകളില് പ്രധാനപ്പെട്ടതാണ് സ്ത്രീ സൗഹൃദ പാര്ട്ടിയെന്ന് അവര്തന്നെ അവര്ക്കു നല്കിയ അനര്ഹമായ ലേബലെന്നും അദ്ദേഹം ഫേസ്ബുക്കില് കുറിച്ചു. ഡി.വൈ.എഫ്.ഐ സംസ്ഥാന സെക്രട്ടറി എ.എ റഹീമോ അദ്ദേഹത്തിന്റെ പാര്ട്ടി നേതാക്കളോ ഈ കണ്ട മനുഷ്യത്വ വിരുദ്ധത മുഴുവന് അരങ്ങേറിയ കഴിഞ്ഞ ദിവസങ്ങളില് എപ്പോഴെങ്കിലും മാധ്യമങ്ങള്ക്ക് മുന്നില് വന്നുനിന്നു സ്ത്രീസൗഹൃദ സംസാരങ്ങള് നടത്തുന്നത് നിങ്ങള് കണ്ടിട്ടുണ്ടോ? അദ്ദേഹം ചോദിച്ചു. എം.ജി യൂണിവേഴ്സിറ്റിയില് ഇന്നലെ എസ്.എഫ്.ഐ നടത്തിയ അതിക്രമങ്ങള് എല്ലാവരും കണ്ടതാണ്. എ ഐഎസ്എഫ് വനിതാ നേതാവുള്പ്പെടെയുള്ളവരെ ജാതിപ്പേര് വിളിച്ച് അധിക്ഷേപിച്ചും ആക്രമിച്ചും എസ്എഫ്ഐ അവരുടെ തനത് സ്വഭാവം കാണിച്ചു. തന്തയില്ലാത്ത കുഞ്ഞിനെ ജനിപ്പിക്കുമെന്നൊക്കെ പറഞ്ഞുകളഞ്ഞ എസ്എഫ്ഐ നേതാവിന്റെ വാക്കുകള് അവിചാരിതമല്ല. മറ്റൊന്ന്, അനുപമ എന്ന സഹോദരി തന്റെ കുഞ്ഞിനെ വിട്ടുകിട്ടാന് ഇനി മുട്ടാത്ത അധികാര കേന്ദ്രങ്ങളില്ല. ഡിജിപി തൊട്ട് പാര്ട്ടി കേന്ദ്ര നേതാക്കള് വരെയുള്ളവരോടവര് അപേക്ഷിച്ചു. പക്ഷേ, ഏരിയ കമ്മിറ്റി അംഗമായ അവരുടെ പിതാവിന്റെ രാഷ്ട്രീയ സ്വാധീനങ്ങള്ക്ക് മുന്നില് ശ്രമങ്ങള് വിഫലമായി. എല്ലാവരും കയ്യൊഴിഞ്ഞു. മാതാപിതാക്കളെ കബളിപ്പിച്ച് കുഞ്ഞിനെ കേരളത്തിന് പുറത്തേക്ക് ദത്തുനല്കി.